અંતમાં આ સમગ્રયાત્રા નો હું સાક્ષી છું. અને ઈ.સ. ૧૯૯૭ થી સલાહકાર અને ૨૦૦૨ થી ૨૦૦૮ સુધી સેતુ સમાજ સંદેશ સંચાલન સમીતીના અધ્યક્ષ તરીકે ઈ.સ. ૨૦૦૮ થી ૨૦૧૧ સુધી સેતુ સમાજ સંદેશ વ્યવસ્થાપક સમીતી સભ્ય અને ૨૦૧૧ થી આજ પર્યેત સમાજ સંદેશના માર્ગદર્શક તરીકે સેવા આપી રહ્યો છું એટલે મારી જાણમાં અને મારા સ્મરણમાં છે. તે વિગત આ માધ્યમથી સમાજ બંધુઓ સમક્ષ મૂકી રહ્યો છું. હા એકવાતની ખાસ નોંધ લેવી જોઈએ કે સેતુ સમાજ સંદેશના કપરા કાળ માં ભુજ નિવાસી શ્રી વિનોદભાઈ લીલાધરભાઇ ચૌહાણે સત્ર ૨૦૦૮- ૨૦૧૧ દરમ્યાન મહાસભા ના મંત્રી અને સેતુ સમાજ સંદેશના મુખ્ય વ્યવસ્થાપક તરીકે પોતાની સેવા આપી અને આ મુખપત્ર ને ઉંચાઈમાં લઇ જવાના સફળ પ્રયત્નો કરેલ છે અને આજ પર્યંત મદદરૂપ થઈ રહેલ છે. સાથે સાથે તેમના ધર્મપત્ની શ્રીમતી રીટાબેન વિનોદભાઈ ચૌહાણે જે ભુજમાં પોસ્ટ ખાતામાં ઉચ્ચ હોદા પર સેવા આપી રહ્યા છે તેમનો આભાર આસ્થળેથી ન પ્રગટ કરીએ તો તે મોટામાં મોટી ભૂલ ગણાય કારણકે આ યાત્રા દરમ્યાન જયારે જયારે પોસ્ટ ખાતાના કોઈ પણ પ્રશ્નો ઉભા થયા ત્યારે ત્યારે તેમના યોગદાન થી જ તેમનું નિવારણ આવેલ છે અને આજ પર્યંત તેઓ પોતાની રીતે સેતુ સમાજ સંદેશ ને મદદરૂપ થઇ રહેલ છે. તે બદલ શ્રી વિનોદભાઈ લીલાધરભાઈ ચૌહાણ દંપતી –ભુજનો પણ આસ્થળેથી ર્હ્યદય પૂર્વક આભાર પ્રગટ કરું છું.